S-5097/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. september 2020, á hendur Þ-kk-þgf H-kk-þgf R-kk-þgf, kt. [...], [...], [...], fyrir umferðar- og fíkniefnalagabrot með því að hafa, fimmtudaginn 23. apríl 2020, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist vínandamagn 1,77‰, díazepam 200 ng/ml, nordíazepam 280 ng/ml og tetrahýdrókannabínól 13 ng/ml) austur Miklubraut í Reykjavík, við Grensásveg, þar sem lögregla stöðvaði aksturinn og haft í vörslum sínum 0,77 gaf maríhúana, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 48. gr., 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 80 8/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,77 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. ágúst 2020, á ákærði að baki langan sakar feril og hefur margsinnis verið gerð refsing meðal annars fyrir hegningarlagabrot og brot gegn umferðarlögum. Við mat á refsingu í máli þessu er litið til þess að ákærða var með dómi 12. október 2012 gert að greiða sekt fyrir akstur undir áhrifum áfengis og var hann sviptur ökurétti í áttamánuðifráþeim degi að telja. Þá gekkst ákærði undir viðurlagaákvörðun 24. júní 2015 og gert að greiða sekt f yrirakstur undir áhrifum áfengis og hann jafnframt sviptur ökurétti í þrjú ár frá þeim degi að telja. Með dómi 29. janúar 2020 var ákærða gert að sæta fangelsi í 30 daga fyrir akstur undir áhrifum áfengis og ávana- og fíkniefna. Var hann einnig sviptur ökurétti ævilangt frá 29. mars 2020.

Við ákvörðun refsingar í máli þessu verður samkvæmt framangreindu við það miðað að ákærði sé nú í fjórða sinn fundinn sekur um að aka undir áhrifum áfengis og ávana-og fíkniefna og í fyrsta sinn fyrir akstur sviptur ökuréttindum, innan ítrekunartíma, sbr. 71. gr. almennra hegningarlaga nr. 19/1940.

Með hliðsjón af framangreindu, sakarefni málsinsog dómvenju þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,77 grömm af maríhúana, sem lögregla lagði hald á við rannsókn málsins.

Ákærði greiði 181.049 krónur í sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf saksóknarfulltrúi fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf H-kk-nf R-kk-nf, sæti fangelsi í 60 daga.

Á réttuð er ævilöng ökuréttarsvipting ákærða.

Upptæk eru gerð til ríkissjóðs 0,77 grömm af maríhúana.

Ákærði greiði 181.049 krónur í sakarkostnað.

S-kvk-nf D-kvk-nf J-kvk-nf